|  |
| --- |
| *Timski pristop pri spodbujanju sodelovalnega učenja in vrstniške učne pomoči* *ŠIPK projekt, Univerza v Ljubljani, Pedagoška fakulteta* |
| **TIHA BESEDA** |
| **Ciljna skupina:** učenci I. triletja |
| **Cilji aktivnosti:** * Učenec preko igre utrjuje pisanje črk in besed ter razvija besedni zaklad.
* Učenec preko igre razvija socialne spretnosti (sodelovanje, vrstniška pomoč).
 |
| **Pripomočki:** * Kartice s črkami, svinčnik, list papirja
 |
| **Navodilo/utemeljitev za učitelje:** Učence razdeli v skupine po 4 ali 5 učencev. Ponudi jim kartončke (ali pa le papir in kartončke otroci izdelajo sami), na katere otroci zapisujejo črke. Dobro je, da učitelj vsaki skupini določi, katere črke naj zapišejo na kartončke, znotraj skupine pa si otroci sami razdelijo, kdo piše katero črko. Ko ima vsaka skupina nabor črk (vsaka črka naj bo zapisana 10x, samoglasniki večkrat), kartončke med seboj premešamo, tako, da vsaka skupina dobi različne črke. Vsak otrok naj vzame nekaj kartončkov. Otroci naj sestavljajo besede na način, da 1. otrok na mizo postavi en kartonček (npr. Ž), nato 2. otrok poleg položi drugo črko (npr. O), naloga 3. učenca je, da si zamisli besedo, ki se začne na ''ŽO'' in položi kartonček s tretjo črko (npr. G), 4. učenec se spomni besedo, ki ima črke ''ŽOG'' in doda še eno črko (npr. A). Če je beseda sestavljena, začnejo sestavljati drugo besedo, lahko pa nadaljujejo naprej v krogu. Pri vsaki besedi menjajte vrstni red postavljanja črk (kdor je bil prej 1. naj bo sedaj na primer 3.).Znotraj skupin lahko določimo temo, ki je skupna vsem besedam (npr. sadje, imena, barve itd.). Nadgradnja igre je, da besede, ki so jih že sestavili, zapisujejo na list papirja. Kasneje lahko iz teh besed sestavijo zgodbo. |
| **Navodilo/utemeljitev za starše:** Pri tej igri naj sodelujeta vsaj dva otroka. Otrokom ponudite liste papirja in škarje. Izrežejo naj več pravokotnikov. Na te pravokotnike naj nato napišejo (ali prepišejo) črke (vsako vsaj 3x, samoglasnike 5x). Ko imajo otroci nabor črk, jih dobro premešajte. Vsak otrok naj vzame nekaj črk (lahko si razdelijo tudi vse). Otroci naj sestavljajo besede na način, da 1. otrok na mizo postavi en kartonček (npr. Ž), nato 2. otrok poleg položi drugo črko (npr. O), naloga 3. otroka je, da si zamisli besedo, ki se začne na ''ŽO'' in položi kartonček s tretjo črko (npr. G), 4. pa se spomni besedo, ki ima črke ''ŽOG'' in doda še eno črko (npr. A). Če je beseda sestavljena, začnejo sestavljati drugo besedo, lahko pa nadaljujejo naprej v krogu. Pri vsaki besedi menjajte vrstni red postavljanja črk (kdor je bil prej 1. naj bo sedaj na primer 3.).Otrokom lahko določimo tudi temo, ki je skupna vsem besedam (npr. sadje, imena, barve). Nadgradnja igre je, da besede, ki so jih že sestavili zapisujejo (ali pa jim pri tem pomagate vi) na list papirja. Tako lahko sestavijo smiselno zgodbo. S to igro otroci razvijajo besedni zaklad in utrjujejo črke ter zapisovanje črk. Ob tej dejavnosti se otroci učijo tudi sodelovanja in se navajajo na medsebojno pomoč, saj je cilj igre, da otroci skupaj poiščejo čim več besed. Besede lahko zapišejo. Kasneje lahko iz teh besed skupaj sestavite zgodbo. |
| **Navodilo za učence***:* RAZDELITE SE V SKUPINE PO 4 ALI 5 UČENCEV. NA KARTONČKE ZAPIŠITE ČRKE, TAKO, DA BOSTE NA KONCU IMELI NABOR VSEH ČRK ABECEDE. KO IMATE NABOR ČRK, SI KARTONČKE MED SKUPINAMI IZMENJAJTE, TAKO DA IMA VSAKA SKUPINA VSAJ PO 1 ČRKO ABECEDE. ZNOTRAJ SKUPINE NAJ VSAK ČLAN VZAME NEKAJ RAZLIČNIH ČRK. OTROK, KI ZAČNE, NAJ NA MIZO POSTAVI POLJUBEN KARTONČEK S ČRKO. DRUGI OTROK NAJ SI ZAMISLI ENO BESEDO, KI SE ZAČNE NA ČRKO KI JE NA MIZI IN POLEG POLOŽI ČRKO, KI JI SLEDI. TRETJI SI ZAMISLI BESEDO, KI VSEBUJE PRVO IN DRUGO ČRKO, KI SO NA MIZI IN POLEG POLOŽI TRETJO IN TAKO NAPREJ.KO SESTAVITE BESEDO, LAHKO ZAČNETE S SESTAVLJANJEM NOVE. ČE VAM ZMANJKA ČRK, PODRITE BESEDE, SI PONOVNO RAZDELITE KARTONČKE IN ZAČNITE ZNOVA. BESEDE, KI STE JIH SESTAVILI, LAHKO ZAPISUJETE TUDI NA LIST. KASNEJE LAHKO IZ TEH BESED SESTAVITE ZGODBO. |
| **Potek aktivnosti:**1. Razdelite se v skupine.
2. Izdelajte kartončke s črkami .
3. Razdelite si kartončke z različnimi črkami.
4. Prvi na mizo postavi eno črko (npr. m).
5. Drugi poleg črke m postavi drugo črko (npr. i).
6. Tretji razmisli, katera beseda se lahko začne na črki m, i in poleg postavi tretjo črko (npr. z).
7. Četrti razmisli kaj lahko sledi m, i, z in doda naslednjo črko (npr. a).
8. Tu se krog lahko zaključi, učenci lahko sestavijo novo besedo ali pa prvi nadaljuje z novo črko in doda še npr. črko r, tako dobimo besedo mizar.
9. Besedo, ki ste jo našli, lahko zapišete na list papirja.
10. Iz zapisanih besed sestavite zgodbo.
 |
| **Namig:** Liste s črkami lahko prilepite na trši papir, da bodo bolj obstojne. Lahko izdelate še več različnih črk, da boste lahko sestavljali bolj zapletene in daljše besede.Možne teme za sestavljanje besed: sadje, zelenjava, živali, vozila, igrače, barve, števila, deli telesa, narava … |